Alison Elizabeth "Ali" Larter (amezaliwa tar. 28 Februari 1976) ni mwigizaji wa fiamu na mwanamitindo wa zamani kutoka nchini Marekani. Ameanza kazi za uigizaji ni baada ya kuonekana kidogokidogo kwenye vipipindi kadhaa vya televisheni kunako miaka ya 1990. Kuanzia 2006 hadi 2010, Larter amecheza nyusika za Niki Sanders halafu ndugu wa kashinde wake-waliopoteana muda mrefu Tracy Strauss kwenye mfululizo wa TV wa ubunifu wa kisayansi wa kwenye NBC, Heroes. Larter ameanza kazi kama mwanamitindo lakini baada ya muda mfupi akajiingiza kwenye masuala ya uigizaji. Ameanza kujipatia umaarufu wa hali ya juu baada ya kushiriki kwenye filamu ya mwaka wa 1999, Varsity Blues. Hii ilifuatiwa na filamu ya kutisha ya House on Haunted Hill (1999), Final Destination (2000), na Legally Blonde (2001). Tangu hapo, akaanza kucheza kwenye nyusika za juu tena ikiwa ni pamoja na kurudia uhusika wake kwenye Final Destination 2 (2003), amecheza kama muhusika wa jina tu kwenye filamu ya Bollywood ya Marigold (2007) na kucheza kama muhusika wa mchezo wa video Claire Redfield kwenye Resident Evil: Extinction. Hivi karibuni, amecheza kwenye picha ya kusisimua ya mwaka wa 2009, Obsessed.